પહેલાએ મોંઘીની પાછળ જઈ, એને ચોટલેથી ઝાલી અને એ સાથે મોંઘી એક તીણી ચીસ પાડી ઉઠી ! માણસનું મન પણ કેટલું અજબ છે નહીં, અહીં કદાચ મોંઘીથી જરાક વધારે જોરથી બુમ પડી ગઈ હોત – કે પછી અન્યોને ચેતવવા એ મોટેથી બુમ પણ પાડી શકી હોત ! – પણ ‘ચાકુની ધાર પર પોતાનો લાડકુંવર છે’, મનમાં ભરાયેલા એ ભયે તેને અભાનપણે પણ તેમ કરતા વારી લીધી ! અને પોતે જાણે વગર કહ્યે તેમની માંગણી સમજતી હોય એમ બોલી ઉઠી, “છોડ રે મુઆ…! આપું સુ કાઢીને… પહેલા મુને છોડ તો ખરી !”